Kasuari

Kasuari, kesuari atau suari ialah sejenis burung dalam genus Casuarius, salah satu dari dua genus yang masih wujud dalam keluarga Casuariidae. Ia merupakan burung yang berasal dari hutan tropika di pulau Irian, pulau-pulau berdekatan dengannya dan timur laut Australia. 

Terdapat tiga spesies yang masih wujud pada hari ini, dan yang paling biasa ditemui adalah kasuari selatan yang mana adalah burung hidup ketiga tinggi dan kedua berat, kecil sedikit daripada burung unta dan emu. 

 Penamaan 
Perkataan "kasuari" (), "kesuari" () dan "suari" () asalnya dipakai kepada spesies kasuari selatan; semua perkataan ini menyerap daripada .

 Ciri-ciri 
Burung kasuari betina biasanya berukuran lebih besar dan berwarna lebih terang daripada burung jantan.

 Badan 
Burung ini memiliki tanduk di atas kepalanya yang membantu burung ini sewaktu berjalan di habitatnya di hutan tebal. Tulang selangka dan korakoidnya merosot, tulang-tulang lelangit dan tengah tengkoraknya menyentuh. Tulang-belulang ini membantu badan burung ini yang berbentuk baji menepis pokok menjalar, duri dan daun bergerigi sambil cepat lari di hutan hujan..

Bulu pelepah burung kasuari terdiri daripada batang dan ruit halus yang longgar. Ekor burung ini dogel dan tidak ada kelenjar selisik. Kepak burung ini kecil dengan 5–6 bulu terbang yang besar, merosot menjadi duri berkeratin yang keras tanpa cangkuk ruit seperti duri landak.

 Kaki 
Kaki burung kasuari mempunyai tiga jari yang sangat kuat dan berkuku tajam. Jari kaki kedua yang tengah mempunyai kuku seperti pisau yang berukuran 12.5 sm panjang.

Burung kasuari boleh berlari sehingga 50 km/j dan melompat setinggi 1.5 meter. Ia pandai berenang menyeberangi sungai dan laut..

 Tabiat 
Kasuari adalah haiwan pemalu, meskipun sekiranya diganggu boleh mendatangkan kecederaan serius kepada manusia dan anjing. Burung ini kerap dipanggil burung yang paling berbahaya di dunia"

 Pemakanan 
Makanan utama kasuari adalah buah-buahan, meskipun kesemua spesies adalah omnivor sebenar dan diet sehariannya terdiri daripada pucuk pokok, biji rumput dan kulat selain dari serangga kecil.

 Pembiakan 
Musim bertelur kausari dari Mei hingga Jun. Kasuari betina bertelur 3–8 biji telur besar berwarna hijau terang atau biru hijau pucat atas selonggok daun kering dikumpulkan burung betina. Sebiji telur ini berukuran 9 kali 14 sm – telur burung unta dan emu lagi besar.

 Spesies 
 Gambar  Nama saintifik  Nama umum  Taburan120px  Casuarius casuarius  Kasuari selatan   selatan New Guinea, timur laut Australia, dan Kepulauan Aru, terutama di tanah pamah120px  Casuarius unappendiculatus  Kasuari utara   Utara dan barat New Guinea, dan Yapen, terutama di tanah pamah120px  Casuarius bennetti  Kasuari kerdil   New Guinea, New Britain, dan Yapen, terutama di tanah tinggi (Pupus) † Casuarius lydekkeri  Kasuari pigmi  Fosil-fosil Pleistosen di New South Wales dan Papua New Guinea

Rujukan

Teks dipetik



  Cites "authorities" for the death claim.
















Teks tidak dipetik
Rothschild, Walter (1899) A Monograph of the genus Casuarius. Transactions of the Zoological Society of London, vol15 pt5, December 1900.

Pautan luar

C4 - Cassowary Conservation based in Mission Beach
 Video: Cassowary with 3 chicks drinking water at Elantra Resort, Mission Beach
ARKive - images and movies of the southern cassowary (Casuarius casuarius) 
Cassowary videos, photos and sounds  on the Internet Bird Collection

Kategori: Casuarius
Kategori: Struthioniformes